שרון זגגי־פנחס

שרון זגגי-פנחס (נולדה ב-1974) היא התובעת הצבאית הראשית לשעבר של צה"ל, מנהלת "פרויקט דינה", וכן חברה ומייסדת-שותפה בו. הפרויקט הוקם מיד לאחר טבח שבעה באוקטובר במטרה להיאבק בהכחשת פשעי המין ולהשיג צדק עבור קורבנות האלימות המינית שבוצעה במתקפה ולאחריה. זגגי-פנחס היא מחברת שותפה של הספר "A Quest for Justice: October 7 and Beyond". בוגרת המכללה לביטחון לאומי של צה"ל, בעלת תואר שני במדע המדינה, תואר שני במשפטים (בהצטיינות) ותואר ראשון במשפטים. היא מומחית בין היתר לדיני צבא וביטחון, משפט פלילי, משפט צבאי ומומחית לזכויות נפגעי עבירה. במסגרת זאת הובילה מהלכים להכרה בזכויות נפגעי עבירה בצה"ל ובחברה הישראלית, ובכלל זה, קידום תיקוני חקיקה מהותיים וקביעת הלכות ותקדימים בבית המשפט העליון.

 ביוגרפיה 
זגגי-פנחס היא בוגרת תואר ראשון במשפטים מהאוניברסיטה העברית בירושלים, ובוגרת תואר שני בהצטיינות מאוניברסיטת בר-אילן. כן השלימה תואר שני נוסף במדע המדינה באוניברסיטת חיפה. בנוסף ללימודים אלה, זגגי-פנחס היא בוגרת המכללה לביטחון לאומי. החלה לשרת בפרקליטות הצבאית בשנת 1995, ופרשה מצה"ל בתחילת שנת 2019. היא עורכת דין המתמחה בדיני צבא וביטחון, משפט מנהלי ופלילי ומומחית בתחום נפגעי העבירה. בשנת 2023 ייסדה בצוותא עם מומחיות נוספות את "פרויקט דינה" להכרה ולצדק לנפגעי ולנפגעות האלימות המינית של חמאס בשבעה באוקטובר ובשבי,ומאז 2025 משמשת גם כמנהלת הפרויקט. זגגי-פנחס היא מחברת-שותפה של הספר "A Quest for Justice: October 7 and Beyond".

 שירות בצה"ל 
זגגי-פנחס שירתה בפרקליטות הצבאית למעלה מ-24 שנים, במהלכם מילאה שורת תפקידי מפתח, וכיהנה בתפקידים בכירים ובהם, פרקליטת פיקוד הדרום וזרוע היבשה, הפרקליטה לתפקידים מיוחדים וסגנית התצ"ר. בשנת 2015 מונתה לתובעת הצבאית הראשית. במהלך שירותה בפרקליטות הצבאית, טיפלה זגגי-פנחס בתיקים מורכבים רבים, הופיעה בבתי הדין הצבאיים, בבית הדין הצבאי לערעורים ובבית המשפט העליון. כן ליוותה פרשיות סבוכות ורגישות שזכו לתשומת לב ציבורית נרחבת. הייתה התובעת בפרשת אופק בוכריס וטיפלה בין היתר בתיק אלאור אזריה.

 הובלת רפורמות וחיזוק זכויות נפגעי עבירה 
במהלך כהונתה בפרקליטות הצבאית הובילה זגגי-פנחס רפורמה כוללת בצה"ל שנועדה לעגן את זכויות נפגעי העבירה בתוך המערכת הצבאית, לוודא כי יינתנו להם ליווי ותמיכה, ולמנוע פגיעה חוזרת ונוספת בהם במהלך ההליך המשפטי.

 פרויקט דינה 

ממוזער|315x315 פיקסלים|שרון זגגי-פנחס בצוותא עם חברות פרויקט דינה מגישות את הספר "למען הצדק" לרעיית הנשיא מיכל הרצוג, ב-8 ביולי 2025
לאחר טבח שבעה באוקטובר (מתקפת חמאס על יישובי עוטף עזה), ייסדה יחד עם מומחיות נוספות מעולמות המשפט, האקדמיה והמדיניות את "פרויקט דינה" שמטרתו, להביא להכרה ולצדק לנפגעות ולנפגעי האלימות המינית בשבעה באוקטובר ובשבי. הפרויקט, שהחל כיוזמה התנדבותית מן השטח מיד אחרי האירועים, התמסד וקיבל מסגרת תחת מרכז רקמן בפקולטה למשפטים של אוניברסיטת בר-אילן. ל"פרויקט דינה" מספר מטרות, ובהן, יצירת תמונה מלאה ומבוססת של פשעי המין שבוצעו בשבעה באוקטובר, על ידי ניטור ואיסוף כל פיסות המידע והדיווחים הקיימים; תרגום הממצאים לפעולה בזירה הציבורית והבינלאומית, כדי להשיג הכרה רשמית בפשעי חמאס הללו ולהבטיח שמבצעיהם יישאו באחריות, ויצירת מפת דרכים משפטית עבור תובעים, חוקרים ומשפטנים, כיצד ניתן להעמיד לדין את מבצעי הפשעים ולהשיג אחריותיות באירועים של אלימות מינית באזורי עימות. הפרויקט מתמקד בהיבטים אסטרטגיים של הכרה וצדק.

ביולי 2025 הופץ לראשונה הספר, "A Quest for Justice: October 7 and Beyond", שכתבה זגגי-פנחס בצוותא עם פרופ' רות הלפרין קדרי והשופטת המחוזית בדימוס, נאוה בן-אור. הספר הוא פרי מחקר של למעלה משנה וחצי, ובו הניתוח המקיף ביותר של תופעות האלימות המינית שבוצעה בשבעה באוקטובר ובשבי, וכן מפת דרכים משפטית המאפשרת העמדה לדין במקרים של אלימות מינית באזורי עימות.

 פרסומים 

 קישורים חיצוניים 




 "האמת שקשה לספר: פשעי המין של חמאס", פודקאסט "עוד יום - Another Day", תאגיד השידור הישראלי (כאן).


הערות שוליים

קטגוריה:אלופי-משנה בצה"ל
קטגוריה:משפטניות ישראליות
קטגוריה:משפטנים ישראלים
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות המכללה לביטחון לאומי
קטגוריה:בוגרי המכללה לביטחון לאומי
קטגוריה:ישראליות שנולדו ב-1974
קטגוריה:ישראלים שנולדו ב-1974